एक साल तक होगा फ्री इलाज
वाक्डाई फाउंडेशन द्वारा चिकित्सा सेवा तखतपुर ब्लाॅक में एक साल तक प्रतिदिन शासकीय छुट्टी छोड़कर प्रत्येक दिन गांव-गांव जाकर निःशुल्क इलाज व जाॅच किया जाएगा। इसमें एनिमिया, सर्दी-खांसी, मलेरिया, डेंगू, टायफाॅइड, हिमोग्लोबिन की जांच की जाएगी। संबंधित गांवों में फाउंडेशन द्वारा वहां के जनप्रतिनिधियों से प्रचार-प्रसार कराकर निःशुल्क सेवा दी जाएगी। इस दौरान निःशुल्क वाहन में एमबीबीएस फार्मासिस्ट, नर्स व सहयोगी सेवाएं देंगे। निःशुल्क वाहन को उद्घाटन में हरी झंड़ी दिखाकर रवाना किया गया । इसमें विधायक प्रतिनिधि विश्वनाथ यादव ने कहा कि प्रदेश के मुखिया डॉ. रमन सिंह ने यह सेवा गांव के लोग की जरुरत को देखते हुए चालू किया है। यह हमारे लिए सबसे बड़ी बात है कि प्रदेश में केवल तखतपुर व कोटा ब्लाॅक में यह सेवा चालू की गई है। यह महत्वपूर्ण बात है। यह वाहन चालू होने से ग्रामवासियों को तखतपुर सामुदायिक स्वास्थ्य केंद्र नहीं आना पडेगा। क्योंकि यह वाहन गांव-गांव जाकर खुद ही जांच व दवा वितरण करेंगे। इस दौरान उमेश साहू, निखिलेश गुप्ता, फाउंडेशन के चिकित्सक डाॅ. तन्मय विश्वास, सलीम जावेद, विनय पाण्डेय, रजनीश शुक्ला, अंशुमन सहित हाॅस्पिटल के स्टाॅफ उपस्थित थे।
झोलाछाप डाॅक्टरों की दुकानों की होगी जांच
वैन के साथ बीएमओ भी घूमंेगे। जहां झोलाछाप डाॅक्टरों की दुकानों में जांच पड़ताल की जाएगी। अगर बिना डिग्री की दुकानें मिली तो उसपर कार्रवाई की जाएगी।
hin_Deva hin_Deva hin_Deva hin_Deva